दो गुटों के बीच जमकर हुई मारपीट
दो गुटों के बीच जमकर हुई मारपीट
फुसरो | बेरमोथाना क्षेत्र अंतर्गत फुसरो स्थित पुराना बीडीओ आफिस के समीप गुरुवार की शाम दो गुटों में जमकर मारपीट हुई। मारपीट के बाद एक गुट घुटियाटांड करगली गेट निवासी 55 वर्षीय ललन सिंह बेरमो थाना में मारपीट के संबंध में लिखित आवेदन दिया है। ललन सिंह ने आवेदन में लिखा है कि वे अपने चारपहिया वाहन से करगली गेट से फुसरो जा रहे थे। पुराना बीडीओ समीप वाहन पर पत्थर फेंका गया। यह देखने वे गाड़ी से उतरे तो प्रकाश, विकास, प्रिंस, अरुणजय बांस, हॉकी स्टीक और लोहे की पाइप से मारपीट करने लगे। वहीं दूसरे पक्ष के प्रकाश का कहना है कि उनके साथ तीन-चार लोगों ने करगली के वाशरी कांट के समीप मारपीट की। इसके बाद पुराना बीडीओ आफिस में फिर मारपीट की गई।
hin_Deva hin_Deva hin_Deva